ตลาดหุ้นกรีซกลับมาเปิดทำการในวันนี้ดิ่งหนัก! 23%
ตลาดหุ้นกรีซกลับมาเปิดทำการแล้วในวันนี้ (3 ส.ค.) หลังจากที่ปิดทำการเกือบ 5 สัปดาห์ ขณะที่นักวิเคราะห์คาดตลาดจะร่วงลงมากถึง 20% เนื่องจากวิตกเศรษฐกิจที่ย่ำแย่
3 ส.ค. 2558

ผู้สื่อข่าวรายงานว่า ตลาดหุ้นกรีซกลับมาเปิดทำการแล้วในวันนี้ (3 ส.ค.) ภายหลังจากที่ปิดทำการนานถึงเกือบ 5 สัปดาห์
โดยดัชนี Athex Composite ตลาดหุ้นกรีซเปิดทำการวันนี้ร่วงลง 23% แตะ 615.12 ภายหลังจากที่กลับมาเปิดทำการวันแรก ขณะที่หุ้นเนชั่นแนล แบงก์ ออฟ กรีซ ร่วงลงไปถึง 30% ในช่วงแรกของการซื้อขาย 
อนึ่งก่อนหน้านี้ นักวิเคราะห์ประเมินว่า ตลาดหุ้นกรีซจะร่วงลงอย่างหนักเมื่อเปิดทำการอีกครั้ง เนื่องจากความวิตกกังวลเกี่ยวกับเศรษฐกิจที่ย่ำแย่ลงของกรีซ